
			Panimula

			Sino ba ang mag-aakalang na ang isang dalagang nangangarap ng simpleng buhay ay mapapadpad sa mundo ng mamahaling mansyon, lihim na kasunduan at isang lalaking mas mailap pa sa ulan sa tag-araw? Si Gabriela — isang rebeldeng anak, pasaway na estudyante, ay magiging sentro ng isang di-pangkaraniwang kuwento ng sakripisyo, kalayaan, at (abracadabra!) pag-ibig.

			Nagsimula ang lahat sa isang kasunduang hindi niya ginusto, pero tinanggap alang-alang sa pamilya. Isang desisyong hinding-hindi niya inakala. Nasira ang lahat ng kanyang pangarap dahil may ibang plano sa kanya ang isang misteryosong negosyante na parang character sa isang horror movie na hindi mo alam kung kailan susulpot.

			Hindi niya ito pinangarap. Hindi rin niya ito hiniling.

			Pero isang araw, basta na lang dinala si Gabbi ng kapalaran sa isang pamilyar ngunit banyagang mundo. Isang mundo ng katahimikan na nakakabingi, mga lihim na tila nakasabit sa bawat sulok, at mga tanong na ayaw sagutin ng kahit sinong naroon. Parang isang malaking bahay-ampunan ng misteryo.

			May kasunduang pinasukan. May pangakong binitiwan. Mayroon din bang sumpa na kaakibat ang lahat ng ito?

			Sa isang mansyon na tila walang oras, kung saan ang bawat minuto ay tila oras, sa ilalim ng mga ilaw na walang init, nagsimula ang kuwento ng isang dalaga at isang lalaking hindi kailanman nagtanong kung ano ang tama—dahil pareho silang abala sa ginagawa nilang mali. O tama rin ba, sa bandang huli?

			Hindi natin alam. Pero ang alam natin—minsan, ang pinakaimportanteng mga kuwento ay nagsisimula sa mga bagay na hindi natin naiintindihan, sa mga desisyong tila mali sa umpisa, pero nagbubunga ng mga bagay na higit pa sa ating inaasahan.

			ABMeneses

		


		
			Episode 1  
Ang Nakakapanginig Balahibong Proposal

			“Ayoko na ng paliguy-ligoy pa, Gabbi. Diretsohin na natin ‘to — gusto kita. At bago mo isipin kung anong klaseng gusto ‘yan, eto na: gusto kitang maging aking...inamorata, ehem… kabit. Kung gusto mo ng mas sosyal na term, ‘mistress’ na lang.”

			Parang binuhusan ng yelo si Gabbi. Hindi siya agad nakasagot. Naramdaman niya ang panlalamig ng kanyang mga kamay at ang mabilis na pagtibok ng kanyang puso. Gets naman niya ang ibig sabihin ng ‘mistress’, pero ni sa hinagap hindi niya inakala na manggagaling ang ganung kabastusan sa lalaking mataas ang pagtingin niya.

			“K-Kabit? Ako?” tanong ni Gabbi, halos hindi makapaniwala sa narinig. Napahawak siya sa dibdib niya, parang gustong pigilan ang pagkabog nito.

			“Yup, ikaw na nga. At pansamantala lang naman. Malay mo, baka pagsawaan din agad kita,” sagot ni Mr. de Guzman, sabay kindat na para bang ang kanyang iniaalok ay isang simpleng pabor lang.

			“Excuse me po? Parang hindi ko yata narinig ng maayos,” sabi ni Gabbi, nagbibigay pa ng chance na baka nagkamali lang siya ng pagkakaintindi. “Baka naman joke lang ‘to? Kasi kung joke man, hindi po siya nakakatawa.”

			“Joke? Seryoso ako, Gabbi. Alam mo naman na wala na si misis. At ikaw... well, napansin ko na lumaki ka na. Hindi ka na ‘yung batang nakakasalubong ko noon sa subdivision,” sagot ni Mr. de Guzman habang pinagmamasdan si Gabbi mula ulo hanggang paa.

			Napapaurong si Gabbi sa narinig. Para siyang kinuryente sa kapal ng mukha ng kaharap. Ramdam niya ang pag-init ng kanyang mga pisngi sa sobrang galit at hiya.

			“Grabe naman kayo, Sir! Wala man lang kayong kahihiyan? Hindi ba kayo nahihiya sa sinasabi n’yo? Eh halos kaedad n’yo na po ang tatay ko!”

			* * * * * * * * * *

			At tama naman si Gabbi. Twenty-five years ang agwat nila. Eighteen lang si Gabbi samantalang si Mr. de Guzman ay forty-three na. Biyudo na ito—namatay ang asawa isang taon na ang nakalipas dahil sa matagal na karamdaman. Hindi rin sila nagkaanak dahil sa sunud-sunod na pagkalaglag.

			“Ay naku, age is just a number, ika nga nila. Mas experienced ako, mas stable financially, at alam ko kung paano alagaan ang isang babae,” sagot ni Mr. de Guzman, sabay hawak sa braso ni Gabbi.

			Mabilis na inilayo ni Gabbi ang kanyang braso. 

			“Don’t touch me! Kadiri ka talaga!”

			“(Snicker!) Hala ka, Gabbi, let’s be real. Sayang oras mo sa mga kaedad mong puro forma lang ang alam! Ano bang mapapala mo sa kanila? Baka buntis lang ang iabot sa’yo. Ako? I can give you EVERYTHING — shopping, travel, gadgets, at kung anik-anik pa. Huwag ka nang choosy, ‘ika nga!”

			“Wow ha, so ganun na lang? Akala mo ba lahat ng babae nabibili? Na pwede mo lang i-dangle ang pera mo sa harap ko at susunod na ako sa lahat ng gusto mo?” sagot ni Gabbi, hindi makapaniwala sa kabastusan ng dating respetadong kapitbahay.

			“Hindi naman sa lahat ng babae. Pero ikaw? Kilala kita, Gabbi. Nakikita ko kung paano ka magsuot, kung paano ka makipag-usap sa mga lalaki sa barkada mo. May potential ka,” sagot ni Mr. de Guzman na may mapang-akit na ngiti.

			“Potential? As what? As your kabit? Sheesh! Ang kapal talaga ng mukha mo!” sigaw ni Gabbi, hindi na napigilan ang galit.

			“Lower your voice, baka may makarinig. Hindi naman kailangan malaman ng buong subdivision ang usapan natin,” sabi ni Mr. de Guzman, sabay tingin sa paligid.

			“Bakit, nahihiya ka ba? Akala ko ba proud ka sa offer mo? Baka gusto mong i-announce ko pa sa Facebook? ‘Attention everyone, si Mr. de Guzman, ang dating respetadong businessman ng subdivision natin, ay naghahanap pala ng kabit!’” sagot ni Gabbi, sabay tawa ng mapait.

			Pilit kinakalma ni Gabbi ang sarili niya, pero ramdam niya ang pagkulo ng dugo sa kanyang mga ugat.

			“Sir, with all due respect, hindi niyo po problema kung gusto kong makipaglandian sa mga lalaki na trip ko. Buhay ko ‘to. Akin ‘to. At ako ang magdedesisyon kung paano ko ito gustong patakbuhin.”

			“Ay, may attitude! I like that. Mas exciting kapag may konting resistance,” sagot ni Mr. de Guzman, sabay tawa.

			“Alam mo, Mr. de Guzman, akala ko noon mabait ka. Akala ko noon, isa kang respetadong tao. Pero ngayon? Nakakadiri ka. As in super kadiri. Paano mo nagagawang tingnan ako ng ganyan eh kilala mo ako since bata pa ako?” tanong ni Gabbi, nanginginig ang boses sa galit.

			* * * * * * * * * *

			Si Gabriella — o Gabbi, as in Gabbi na may dalawang “b” para daw sosyal — ay maganda in her own way. Meron siyang dating at charm na hindi madaling balewalain. Matalino rin siya; consistent honor student dati. Pero noong nag senior high, parang biglang nawala ang gana sa pag-aaral. Mas pinili ang barkada, gala, at endless na gimikan. School? Deadma na. Party-party muna!

			“Exactly! Kilala kita since bata ka pa. Nakita kitang lumaki at namulat. At ngayon, nakikita ko kung gaano ka kaganda,” sagot ni Mr. de Guzman, sabay sulyap sa katawan ni Gabbi.

			“Alam mo, Mr. de Guzman, kung buhay pa ang asawa n’yo, sigurado akong madi-disappoint siya sa ’yo. Baka magulat pa siya na ganito ka pala talaga,” sabi ni Gabbi, alam na masakit ang mga salitang bibitawan niya.

			Nagdilim ang mukha ni Mr. de Guzman. “Wag mong idamay ang asawa ko sa usapan na ‘to.”

			“Bakit, nahihiya ka ba? Eh ikaw naman ang unang nagbastos dito. Ikaw ang unang lumabag sa respeto,” sagot ni Gabbi, hindi na napigilan ang luha sa mga mata.

			Pero imbes na mapahiya, nakuha pa ni Mr. de Guzman na mang-insulto pa.

			“Ay naku, halata naman! Mukhang boys talaga ang weakness mo. Hahaha! Sa dami ng boys sa paligid mo, hindi na ako magugulat kung graduate ka na ng… pagiging nanay bago ka pa makakuha ng diploma! Hahaha!”

			“Haaiisst! Ang bastos mo talaga! Paano mo nasasabi ‘yan? Porket nakikita mo akong kasama ang mga kaibigan ko, iniisip mo na agad na ganun ako? Grabe ka!” sigaw ni Gabbi, hindi makapaniwala sa sinasabi ng matanda.

			“Aba, hindi ba? Lagi kitang nakikitang nakadikit sa kung sino-sinong lalaki. Minsan nga, nakita pa kitang umiinom sa bar sa labas ng subdivision. Eighteen ka pa lang pero parang thirty na ang lifestyle mo,” sagot ni Mr. de Guzman, sabay tawa.

			Napangiwi si Gabbi. Tapos naalala niyang madalas siyang nakikita ng matandang ito na kasama ang mga barkadang ng mga lalaki. Grabe. Stalker pala ‘tong matandang ‘to.

			“So, ini-stalk mo ako? Creepy mo talaga! Aiiieee! Kadiri!” sigaw ni Gabbi, sabay yakap sa sarili na parang nandidiri.

			“Hindi naman kita ini-stalk. Nakikita lang kita. Maliit lang ang subdivision natin, remember? At saka, hindi ba dapat flattered ka? May nagkakagusto sa’yo na successful businessman,” sagot ni Mr. de Guzman, sabay ngiti.

			“Eh ano ngayon?! At least hindi ikaw ang kasama ko! Hindi katulad mo — kadiring matanda!”

			“Aba, teka lang, Gabbi. Feeling mo lang ‘yan. Kung ‘sarap’ lang ang pag-uusapan, kaya kong makipagsabayan sa mga boypren mo! At mas marami pa akong pwedeng i-offer kaysa sa kanila. Gusto mo, pakitaan pa kita ng moves?”

			“Moves? Anong moves? Yung arthritis moves mo? O baka naman heart attack moves? Kasi sa edad mong ‘yan, baka hindi mo na kaya,” sagot ni Gabbi, sabay tawa ng mapang-asar.

			“Hoy, batang ‘to! Wag mong minamaliit ang kakayahan ko. Fit pa ako, nag-gy-gym pa nga ako every weekend. At saka, experienced na ako. Hindi katulad ng mga batang ‘yan na puro kabig lang ang alam,” sagot ni Mr. de Guzman, medyo napikon.

			“Kadiri ka, Mr. de Guzman! As in kadiring-kadiri! Yung presence mo lang, parang gusto ko nang sumuka! Akalain mo, ikaw pa ‘tong tinitingala ko dati. Kung alam ko lang noon…”

			“Ano? Na gusto kitang maging kabit? Eh ano naman? Natural lang ‘yan. Lalaki ako, maganda ka. Chemistry lang ‘yan,” sagot ni Mr. de Guzman, sabay kibit-balikat na parang walang malisya ang sinabi niya.

			“Chemistry? Baka biology! Kasi basic animal instinct lang ‘yang pinapairal mo! Walang class, walang breeding!” sigaw ni Gabbi, sabay turo kay Mr. de Guzman.

			“Hay naku! Drama queen. Kung ayaw mo, edi don’t! Madami pang mas magaganda sa’yo na willing maging kabit ko! Your loss, not mine!”

			At bigla na lang siyang nilagpasan, parang wala lang. Naiwang pulang-pula si Gabbi, galit na galit.

			“Hoy! San ka pupunta? Hindi pa ako tapos makipag-usap sa’yo!” sigaw ni Gabbi, pero hindi na siya pinansin ni Mr. de Guzman.

			“Grabe talaga! Ang kapal ng mukha! Paano niya nagagawang mag-alok ng ganun sa akin? Ako? Kabit? Never!” bulong ni Gabbi sa sarili habang pinapanood na papalayo si Mr. de Guzman.

			( ( ( ( ( ( ( ( ( ( 0 ) ) ) ) ) ) ) ) ) )

			“Uy! O siya nga ba ‘to? Anak ka ng Navarro family, ‘di ba? Kamusta ka na?”

			Habang paliko si Gabbi sa kanto ng subdivision, bigla siyang nabunggo sa mag-asawang de Guzman. Noon ‘yon — noong buhay pa si misis. At super saya ni Gabbi na napansin siya ng mga ito.

			“Ay ayos lang po ako, ma’am…sir!” sagot niya, proud pero medyo kabado.

			“Ano nga ulit pangalan mo, iha?” tanong ni Mrs. de Guzman, nakangiti.

			“Gabriella po…pero Gabbi na lang. Italian po ‘yan! Ibig sabihin, ‘woman of God’. Nag-research po ako!” sagot ni Gabbi, sabay ngiti ng proud.

			“Wow, ang galing naman! Alam mo pala ang meaning ng name mo,” sabi ni Mrs. de Guzman, impressed sa batang Gabbi.

			“Opo, ma’am! Importante po kasi sa akin na alam ko kung sino ako at saan ako nanggaling,” sagot ni Gabbi, sabay tayo ng tuwid para magmukhang mas mature.

			“Wow ha, matalino pala itong batang ‘to,” ani Mrs. de Guzman.

			“Opo ma’am! Actually, top student po ako sa klase namin!” sagot ni Gabbi na parang gustong umikot ang spotlight sa kanya.

			“Talaga? Ang galing naman! Anong favorite subject mo?” tanong ni Mrs. de Guzman, genuinely interested.

			“Math po! Kasi po, gusto kong maging accountant paglaki ko. Tulad po ni Daddy,” sagot ni Gabbi, sabay ngiti.

			“Naku ha, beauty and brains pa! Ilang taon ka na ba ngayon? Anong grade mo na?”

			“Grade six po, ma’am. Twelve years old po ako!”

			“Ay next year high school ka na! Aba, siguradong pagkaguluhan ka na ng mga boys niyan,” ani Mrs. de Guzman, parang kilig na tita sa family reunion.

			“Ay naku, ma’am! Hindi po ako interested sa boys. Studies first po ako,” sagot ni Gabbi, sabay tawa ng nahihiya.

			“Talaga? Buti naman. Dapat ganyan, focus muna sa pag-aaral,” sabi ni Mrs. de Guzman, sabay tingin kay Mr. de Guzman na tahimik lang na nakikinig.

			Napatawa si Gabbi, medyo nahiya.

			Pero biglang singit ni Mr. de Guzman, “Focus muna sa studies, ha? Sayang ang talino mo.”

			“Hoy Gordon,” sabat ni misis, “bata pa ‘yan. Hayaan mo munang mag-enjoy!”

			“Ha! Ha! Ha! Oo na, oo na. Pero sayang naman kung hindi niya mapakinabangan yung galing niya. Bright kid, for sure!”

			“Naku, Mr. de Guzman, hindi naman po ako ganun katalino. Average lang po,” sagot ni Gabbi, sabay yuko ng ulo.

			“Wag kang mag-humble humble diyan. Alam ko na top student ka. Proud ka dapat diyan,” sabi ni Mr. de Guzman, sabay tapik sa balikat ni Gabbi.

			Nilapit ni Mr. de Guzman si Gabbi, sabay gulo sa buhok nito.

			“O, Gabbi. Promise ko sa’yo — kapag ikaw ang nag-top sa college, ako na agad ang kukuha sa’yo! High salary, full benefits, tsaka may libre pang kape araw-araw!”

			“Talaga po? Promise po ‘yan ha?” tanong ni Gabbi, sabay tingin kay Mr. de Guzman na parang nakakita ng superhero.

			“Of course! Bakit naman ako magsisinungaling sa’yo? Basta mag-aral ka lang ng mabuti,” sagot ni Mr. de Guzman, sabay ngiti.

			Ngiting-ngiti si Gabbi, namula pa nga sa kilig.

			“Hi! Hi! Hi! Baka naman puro bola lang ‘yan ha,” pang-aasar ni misis.

			“Hindi ‘no! Iba siya! Special!”

			“Ganyan din sabi mo sa pamangkin ko dati…”

			“Eh hindi naman niya kinaya expectations ko…”

			+ + + + + + + + + +

			“Ay, nag-away pa sila! Ang cute niyo po talaga,” sabi ni Gabbi, sabay tawa.

			“Ganito talaga kami, Gabbi. Pero mahal na mahal ko ‘tong mister ko kahit minsan napaka-demanding niya,” sabi ni Mrs. de Guzman, sabay akbay ksa asawa

			“At mahal na mahal din kita, mahal ko,” sagot ni Mr. de Guzman, sabay halik sa noo ni Mrs. de Guzman.

			At dahan-dahan nang lumayo ang mag-asawa, na parang eksena sa telenovela — sweet, makulit, at perfect. Tinatanaw pa rin sila ni Gabbi habang papalayo.

			+ + + + + + + + + +

			“(Sigh) Grabe, bagay na bagay sila. Parang fairytale couple!”

			Tapos bumalik ang tingin niya kay Mr. de Guzman.

			“Ang guwapo pala talaga ni Mr. de Guzman. At ang bait pa niya kay misis. Ang swerte ni Mrs. de Guzman! Sana may mahanap din akong lalaking kasing sweet niya…”

			Habang naglalakad pauwi, hindi maalis ni Gabbi ang ngiti sa kanyang mga labi. Parang nakakita siya ng real-life love story na gusto niyang ma-experience din balang araw.

			“Hay, sana all talaga. Sana all may ganyang klaseng love story,” bulong niya sa sarili.

			+ + + + + + + + + +

			Ang bahay ng mga de Guzman ay mansion na may mala-resort na garden sa harap, katapat lang ng townhouse nina Gabbi. Halos lahat ng handaan nila, invited ang pamilya ni Gabbi — fiesta, birthday, Christmas, kahit graduation.

			“Gabbi, anak! Tulungan mo nga ako dito sa mga bitbit ko,” sigaw ng nanay ni Gabbi mula sa gate ng bahay nila.

			“Opo, Ma! Coming!” sagot ni Gabbi, sabay takbo papunta sa nanay niya.

			“Kanina ka pa diyan sa labas ah. Sino kausap mo?” tanong ng nanay niya habang inaabutan si Gabbi ng mga grocery bags.

			“Ay, nakasalubong ko po sina Mr. at Mrs. de Guzman. Ang bait nila, Ma! Kinakamusta nila ako,” sagot ni Gabbi, excited na ikwento ang encounter niya.

			“Ganun? Mabait talaga yang mga ‘yan. Lalo na si Mr. de Guzman, ang dami niyang natutulungan dito sa subdivision,” sabi ng nanay ni Gabbi habang binubuksan ang pinto ng bahay nila.

			“Oo nga po, Ma. Sabi ni Mr. de Guzman, kapag nag-top daw ako sa college, kukunin niya ako sa company niya. High salary daw, with benefits pa!” kwento ni Gabbi, sabay lagay ng mga grocery sa kitchen counter.

			“O, nakita mo? Kaya dapat mag-aral kang mabuti. Maraming opportunities ang darating sa’yo kung matalino ka,” sabi ng nanay niya, sabay haplos sa buhok ni Gabbi.

			+ + + + + + + + + +

			At hindi lang sila mayaman. Kilala rin ang mga de Guzman na generous at mapagbigay. Hindi madamot, walang pinipili — basta nangangailangan ka, tutulungan ka. Kahit na minsan, niloloko na sila ng iba. Pero sige pa rin ang ayuda.

			“Ma, totoo ba na tinulungan tayo nina Mr. de Guzman noong nagkaproblema tayo sa printing business?” tanong ni Gabbi habang tumutulong mag-ayos ng mga pinamili.

			“Oo, anak. Malaking tulong ang binigay nila sa atin noon. Kung hindi dahil sa kanila, baka nagsara na ang business natin,” sagot ng nanay niya, medyo malungkot ang tingin.

			“Grabe, ang bait nila talaga,” sabi ni Gabbi, amazed sa generosity ng mga de Guzman.

			Lagi ngang may nakapilang tao sa labas ng bahay nila para humingi ng tulong. At minsan, naging benepisyaryo rin ang pamilya ni Gabbi — lalo na noong medyo nagka-aberya ang kanilang printing business. Laking pasasalamat talaga nila kay Mr. at Mrs. de Guzman.

			“Kaya nga dapat grateful tayo sa kanila, Gabbi. At sana, paglaki mo, maging katulad ka rin nila — mapagbigay at matulungin,” sabi ng nanay niya, sabay ngiti.

			“Opo, Ma. Promise, paglaki ko, tutulungan ko rin ang mga nangangailangan. Tulad nina Mr. at Mrs. de Guzman,” sagot ni Gabbi, determinado.

			( ( ( ( ( ( ( ( ( ( 0 ) ) ) ) ) ) ) ) ) )

			Pero ngayon, habang iniisip niya lahat ng ‘yon… napakuyom ang kamao ni Gabbi sa sobrang inis.

			“Ugh! Sino bang mag-aakalang sa likod ng napakabait na anyo, e may tinatagong ka-cheapan at kalaswaan? Kawawa si Mrs. de Guzman. Baka nga ni hindi niya nalaman ang totoo sa asawa niya. Baka ‘yun ang dahilan kung bakit siya maagang kinuha. Nadiskubre niya siguro ang kalandian ni Gordon at hindi na niya kinaya. Ang samaaa!!!”

			Napaupo si Gabbi sa bench sa park ng subdivision, hindi makapaniwala sa nangyari. Parang gusto niyang umiyak, sumigaw, at manuntok ng sabay-sabay.

			“Paano niya nagagawang tingnan ako ng ganun? Ako? Na kilala niya since bata pa ako? Na kaibigan ng pamilya nila? Grabe talaga,” bulong niya sa sarili, sabay punas ng luha na tumutulo sa kanyang pisngi.

			Kinuha niya ang cellphone niya at nag-scroll sa social media, trying to distract herself. Pero hindi niya maalis sa isip ang nangyari. Parang gusto niyang i-post ang kabastusan ni Mr. de Guzman para malaman ng lahat kung sino talaga siya.

			“Pero hindi, hindi ako ganun kababa. Hindi ako magpapatalo sa kanya,” sabi niya sa sarili.

			Biglang tumunog ang phone niya. Text message mula sa nanay niya.

			Anak, nasaan ka na? Mag-dinner na tayo.

			Napabuntong-hininga si Gabbi. Paano niya sasabihin sa nanay niya ang nangyari? Paano niya sasabihin na ang taong tinulungan sila noon ay ganun pala kabastos?

			“Arrrgh!” Napasigaw siya. “Hindi ako papayag na palampasin ‘to! Sabihin ko ‘to kay Mama. Humanda ka, matandang manyak! Sa akin ka nagkamali. Big, big mistake! As in…MEGA WRONG MOVE!”

			Tumayo si Gabbi at determinadong naglakad pauwi. Hindi niya hahayaang makalusot si Mr. de Guzman sa ginawa niya. Hindi siya papayag na maging biktima ng kabastusan nito.

			“Tingnan natin kung sino ang matatalo sa laban na ‘to, Mr. de Guzman. Hindi mo ako kilala. Hindi mo alam kung gaano ako kalakas,” bulong niya sa sarili habang naglalakad.

			Alam ni Gabbi na kailangan niyang maging matatag. Kailangan niyang labanan ang kabastusan ni Mr. de Guzman, hindi lang para sa sarili niya, kundi para na rin sa ibang babae na posibleng maging biktima nito.

			“Humanda ka, Mr. de Guzman. Hindi mo alam kung sino ang kinakalaban mo. Hindi mo alam kung gaano kita lalabanan,” bulong niya sa sarili, determinadong harapin ang laban.

		


		
			Episode 2  
Ang Pagkamatay Ni Mrs. de Guzman

			Nang pumanaw si Mrs. de Guzman, buong barangay ang nagluksa. Halos lahat ng tao, mayaman man o hindi, dumalaw para makiramay—kasama na ang pamilya ni Gabbi. Dumating pa ang mayor at ilang kilalang politiko para magbigay galang. Napatulala si Gabbi sa dami ng taong nakapila para makidalamhati.

			* * * * * * * * * *

			“Grabe naman, parang buong Metro Manila yata nandito,” bulong ni Gabbi sa nanay niya habang nakapila sila para mag-abot ng pakikiramay kay Mr. de Guzman.

			“Ganyan talaga kapag kilala at respetado ang tao, anak. Si Mrs. de Guzman, bukod sa mayaman, kilala rin sa pagtulong sa maraming tao,” sagot ng nanay niya, habang inaayos ang suot na itim na damit.

			Napansin pa ni Gabbi ang ilang dating kaklase, at syempre, si Belinda—ang ex-BFF niya na dati’y hindi mahihiwalay sa kanya. Pero simula nung lumihis ang landas ni Gabbi, iniiwasan na niya ito na parang may rabies.

			“(Sigh!) Ay naku, si Belinda pala,” bulong ni Gabbi, sabay iwas ng tingin. “Sana hindi niya ako makita.”

			“Bakit naman? Dati kayong magkaibigan, di ba?” tanong ng nanay niya.

			“Ma, please. That was so high school. Iba na kami ngayon. Siya, Miss Goody-Two-Shoes pa rin, ako naman, well, nag-grow up na,” sagot ni Gabbi, sabay flip ng buhok.

			“Nag grow up? Kung ‘yan ang tawag mo sa pagbagsak ng grades at pag-cutting ng klase, aba, magkaiba tayo ng dictionary,” sabi ng nanay niya, medyo napapailing.

			“Ma, naman! Not now, please. May patay oh,” sagot ni Gabbi, sabay nguso.

			Habang palapit sila nang palapit sa harap kung nasaan si Mr. de Guzman, napansin ni Gabbi kung gaano ito kalungkot. Parang nawalan ng buhay ang mga mata nito, at halatang-halata ang pagod sa mukha. Naalala niya kung gaano sila ka-sweet ng asawa niya noon, at nakaramdam siya ng tunay na lungkot para sa matanda.

			“Condolence po, Mr. de Guzman,” sabi ni Gabbi nang makarating sila sa harap nito. “Mami-miss po namin si Mrs. de Guzman.”

			Tumingin si Mr. de Guzman kay Gabbi, at sa unang pagkakataon, nakita niya ang tunay na kalungkutan sa mga mata nito. Wala ang dating ningning, wala ang dating sigla.

			“Salamat, Gabbi,” sagot nito, mahina ang boses. “Mabait talaga si misis, ‘no? Kahit sino, tinutulungan.”

			“Opo, sir. Napakabait po niya. Lagi po siyang nakangiti sa amin tuwing nakakasalubong namin siya,” sagot ni Gabbi, sincere ang tono.

			Dahil sa malungkot na pangyayari, naging mas malapit ang pamilya ni Gabbi kay Mr. de Guzman. Halatang-halata ang kawalan nito ng direksyon habang burol pa, kaya’t kusa na silang tumulong sa pag-aasikaso ng lahat.

			“Mr. de Guzman, kumain na po ba kayo? Nagdala po kami ng pagkain,” alok ng nanay ni Gabbi, habang iniaabot ang isang container ng pancit.

			“Ay, salamat po, Mrs. Navarro. Hindi pa nga po ako nakakakain since kaninang umaga,” sagot ni Mr. de Guzman, sabay tanggap ng pagkain.

			“Naku, dapat po kumakain kayo ng maayos. Mahaba-haba pa po ang mga susunod na araw,” paalala ng nanay ni Gabbi.

			“Opo, tama po kayo. Salamat po talaga sa tulong ninyo,” sagot ni Mr. de Guzman, halatang nagpapasalamat.

			Sa sobrang utang-na-loob ng matanda, halos yumuko na siya sa pasasalamat.

			“Mr. de Guzman, huwag po kayong mag-alala. Kami na po ang bahala sa mga bisita. Magpahinga na lang po kayo,” sabi ng tatay ni Gabbi, habang inaakbayan ang matanda.

			“Salamat, salamat talaga. Hindi ko alam kung paano ako makakabayad sa inyo,” sagot ni Mr. de Guzman, halos nanginginig ang boses.

			“Wala po ‘yun, sir. Ganito naman po talaga ang mga Pilipino, nagtutulungan sa oras ng pangangailangan,” sagot ng tatay ni Gabbi.

		


		
			Episode 3  
Ang Pag-ikot ng Kapalaran

			Parang sinabuyan ng malamig na tubig ang tadhana—hindi pa lumilipas ang isang taon, bigla namang pinagsakluban ng langit at lupa ang pamilya ni Gabbi.

			Isang araw, habang nasa school si Gabbi, nakatanggap siya ng text mula sa nanay niya.

			“Anak, emergency. Nasa ospital kami. Si Daddy mo, bumagsak sa trabaho. Pumunta ka agad dito.”

			Parang binuhusan ng yelo si Gabbi nang mabasa ang text. Agad siyang tumakbo palabas ng classroom, hindi na nagpaalam sa teacher.

			“Miss Navarro! Saan ka pupunta?” sigaw ng teacher niya, pero hindi na siya lumingon.

			Pagdating niya sa ospital, nakita niya ang nanay niya na umiiyak sa labas ng emergency room.

			“Ma! Anong nangyari kay Daddy?” tanong ni Gabbi, hingal na hingal pa sa pagtakbo.

			“Anak, hindi ko alam. Bigla na lang daw siyang nahilo sa office, tapos bumagsak. Buti na lang at agad siyang dinala ng mga katrabaho niya dito,” sagot ng nanay niya, pinupunasan ang luha.

			“Pero ano raw sabi ng doctor? Ano’ng nangyari sa kanya?” tanong ni Gabbi, nag-aalala.

			“Hindi pa lumalabas ang doctor. Hinihintay pa natin ang resulta ng mga tests,” sagot ng nanay niya.

			Yun nga ang nangyari, bigla na lang bumagsak ang tatay niya sa trabaho. Buti na lang at naagapan sa ospital. Pero halos isang buwan siyang comatose.

			“Ma, bakit hindi pa rin siya nagigising? One month na,” tanong ni Gabbi habang nakaupo sila sa tabi ng kama ng tatay niya.

			“Tinatry naman ng mga doctors ang lahat, anak. Pero kailangan nating maging patient. Magigising din si Daddy mo,” sagot ng nanay niya, bagamat halata ang pagod at pag-aalala sa mukha nito.

			“Pero paano kung hindi na siya magising? Paano na tayo?” tanong ni Gabbi, hindi na napigilan ang luha.

			“Huwag mong sabihin ‘yan, anak. Magigising si Daddy mo. Kailangan nating manalig,” sagot ng nanay niya, mahigpit na hinawakan ang kamay ni Gabbi.

			* * * * * * * * * *

			Pagkatapos ng ilang pang araw ay nagising din si Daddy, pero parang naging gulay na—hindi makagalaw. Umabot pa ng anim na buwan ang gamutan bago siya tuluyang makauwi sa bahay.

			“Daddy, kaya mo ba? Dahan-dahan lang,” sabi ni Gabbi habang tinutulungan ang tatay niyang maglakad mula sa wheelchair papunta sa kama.

			“Kaya ko ‘to, anak. Konting practice pa,” sagot ng tatay niya, bagamat halatang nahihirapan.

			“Naku, huwag mong pilitin ang sarili mo. Unti-unti lang,” sabi ng nanay ni Gabbi, habang inaayos ang unan sa kama.

			“Hay naku, ang tagal ng recovery ko. Parang ang bagal-bagal,” reklamo ng tatay ni Gabbi.

			“Daddy, okay lang ‘yan. Ang importante, buhay ka at kasama ka namin,” sagot ni Gabbi, sabay yakap sa tatay niya.

			* * * * * * * * * *

			Akala nila ‘yun na ang pinakamasaklap. Pero nope, plot twist pa! Kahit naka-recover ang tatay ni Gabbi, hindi na ito nakabalik sa trabaho.

			“Ma’am, pasensya na po talaga. Pero sa kondisyon ng mister ninyo ngayon...” sabi ng dating doctor ng tatay ni Gabbi, halatang nahihiya.

			“Naiintindihan po namin naman. Salamat pa rin sa pagtulong ninyo sa amin,” sagot ng tatay ni Gabbi, pilit na ngumingiti kahit halata ang disappointment.

			“Daddy, okay lang ‘yan. Maghahanap na lang tayo ng ibang work para sa’yo. Baka may pwede kang gawin from home,” sabi ni Gabbi, trying to comfort her father.

			“Hay, anak. Sa edad ko at kondisyon ko ngayon, mahirap na. Pero salamat sa encouragement,” sagot ng tatay niya, sabay haplos sa ulo ni Gabbi.

			Si Nanay naman, inalagaan si Tatay araw-gabi at napabayaan na ang maliit nilang printing business.

			“Ma, bakit hindi na natin ino-operate ang shop?” tanong ni Gabbi isang araw.

			“Anak, sino ang mag-aalaga kay Daddy mo? Hindi ko siya pwedeng iwanan mag-isa dito sa bahay,” sagot ng nanay niya, habang nagluluto ng hapunan.

			“Pero Ma, paano na ang business natin? Baka mawalan tayo ng customers,” sabi ni Gabbi, nag-aalala.

			“Alam ko, anak. Pero priority natin ngayon ang kalusugan ni Daddy mo. Kapag medyo okay na siya, babalik din tayo sa business,” sagot ng nanay niya, bagamat halata ang pag-aalala sa mukha nito.

			* * * * * * * * * *

			Unti-unting nawala ang kanilang mga customers, at sa huli, napilitan silang ibenta ang mga makina para lang may pambayad sa ospital. As in, paubos na ang lahat—pati ipon nila, parang bula!

			“Ma, wala na ba talaga tayong choice? Kailangan na ba talagang ibenta ang mga makina?” tanong ni Gabbi, habang tinitingnan ang mga printing equipment na kanilang pinagkakakitaan.

			“Wala na, anak. Ang laki ng bill natin sa ospital. At kailangan pa ng therapy ni Daddy mo,” sagot ng nanay niya, halatang nahihirapan sa desisyon.

			“Pero Ma, paano tayo kikita? Saan tayo kukuha ng pera?” tanong ni Gabbi, nag-aalala.

			“Maghahanap ako ng trabaho, anak. Kahit part-time lang muna,” sagot ng nanay niya, determinado.

			* * * * * * * * * *

			Naghanap man ng raket si Nanay, pero dahil medyo senior citizen na, ni part-time walang gustong kumuha sa kanya.

			“Ma, kumusta ang job hunting?” tanong ni Gabbi pagkauwi ng nanay niya isang araw.

			“Hay, anak. Walang tumatanggap. Sabi nila, mas gusto nila ng mas bata. May experience daw ako, pero mas prefer nila ‘yung may energy pa raw,” sagot ng nanay niya, halatang pagod at disappointed.

			“Grabe naman sila, Ma! Discrimination ‘yan ah. Dapat i-report natin sila,” sabi ni Gabbi, galit na galit.

			“Hayaan mo na, anak. Ganyan talaga. Maghahanap na lang ulit ako bukas,” sagot ng nanay niya, pilit na ngumingiti.

			* * * * * * * * * *

			Kaya ayun, utang dito, utang doon. Hanggang sa dumating si Mr. de Guzman, parang fairy godfather.

			“Mrs. Navarro, nabalitaan ko ang nangyari. Paano ba ako makakatulong?” tanong ni Mr. de Guzman isang araw nang bumisita ito sa bahay nila.

			“Ay, Mr. de Guzman, nakakahiya naman. Okay lang po kami,” sagot ng nanay ni Gabbi, halatang nahihiya.

			“Huwag po kayong mahiya. Alam ko po ang pinagdadaanan ninyo. Kung kailangan ninyo ng pera o kahit na ano, huwag po kayong mag-atubiling lumapit sa akin,” alok ni Mr. de Guzman.

			“Naku, sobra-sobra na po ang tulong ninyo sa amin. Hindi na po namin alam kung paano kami makakabayad,” sabi ng nanay ni Gabbi.

			“Huwag po kayong mag-alala tungkol diyan. Kapag kaya na ninyo, saka na lang po kayo magbayad. Walang interest

